## **Въпрос 1/23.12.2019**

## Здравейте,

## във връзка с процедура „Професионална интеграция на младежи от резидентни услуги и услуги в общността“ имам следните въпроси:

## 1. Една от допустимите дейности е предоставяне на обучение вкл. мотивационно обучение. Има ли изискване за брой лица, които трябва да бъдат включени в мотивационното обучение?

## 2. Описано е следното:

## В случай, че в проектното предложение по К1 е предвидена дейност по обучение (независимо дали същото е по професионална квалификация или ключова компетентност), то наемането на минимум 80% от обучените лица е задължително от кандидата/партньора. Това условие важи ли за мотивационното обучение или само за посочените два вида обучение по ПК и КК? С други думи, има ли задължение, след провеждане на мотивационното обучение, кандидатът или партньорът да наеме определен брой лица от целевата група или може да наеме само едно?

## С уважение!

## Х. Минчев

### **Отговор на въпрос 1**

### 1. Няма изискване за брой лица, които трябва да бъдат включени в мотивационно обучение.

### 2. Изискването за наемането на минимум 80 % от обучените лица е в случай че в проектното предложение е предвидена дейност - обучение по професионална квалификация или обучение по ключова компетентност.

## **Въпрос 2/08.01.2020**

## Здравейте,

## как ще се доказва дали лицата от целевата група са младежи, жертва на злоупотреба, насилие, експлоатация или всякакво друго нехуманно или унизително отношение, застрашаващо здравословното, психологическото и социалното развитие? Какви документални доказателства ще се изискват на етап изпълнение?

## С уважение,

## Владимирова

### **Отговор на въпрос 2**

### Допустимостта на целевата група следва да бъде удостоверена с доказателства/документи, вкл. от съответни отговорни институции, като например:

### Социален доклад от служители на ДСП, социална оценка на лицето от доставчик на социална услуга или представяне на друг релевантен документ от съответен орган, от който да е видно, че младежите попадат в посоченото определение за младежи в риск.

## **Въпрос 3/08.01.2020**

## Здравейте,

## Имам въпрос относно целевата група по Компонент 1 на процедура Професионална интеграция на младежи от резидентни услуги и услуги в общността, а именно:

## В условията за кандидатстване пише, че в целевата група по компонент 1 влизат Младежи в риск от 16 до 29 г., вкл. с увреждания, в индикатора за изпълнение пише: Неактивни участници на възраст до 29 г. вкл., извън обучение или образование; Безработни участници на възраст до 29г. вкл., с основна или по-ниска образователна степен; Безработни участници от ромски произход на възраст до 29г. вкл, с основна или по-ниска образователна степен.

## Моля за следното уточнение: Могат ли да бъдат включени в целевата група по компонент 1, лица, които са до 29 г., безработни или неактивни, с ниска образователна степен, но не попадащи в описанието, което сте дали за младежи в риск.

## Благодаря и хубав ден!

## Б. Андонова

### **Отговор на въпрос 3**

### За да бъде допустима целевата група по проекта е необходимо същата да отговаря на изискванията, посочени в т. 15 „Допустими целеви групи“ от Условията за кандидатстване. Не, не е допустимо в целевата група по процедурата да бъдат включени лица, които са до 29 г., безработни или неактивни, с ниска образователна степен, но непопадащи в посоченото за целите на процедурата определение за младежи в риск.

### В допълнение, индикаторите, които цитирате във въпроса са индикатори, за които изрично е посочено, че ще бъдат отчитани от Управляващия орган в хода да изпълнение на проектите и не следва да бъдат залагани от кандидатите при подаване на проектните предложения. Задължителните индикатори за компонент 1, които кандидатите трябва да попълнят на етап кандидатстване са:

### индикатор за изпълнение „Безработни и неактивни младежи“ и

### индикатор за резултат „Безработни и неактивни младежи, които при напускане на операцията са ангажирани с образование/обучение, получават квалификация или имат работа, включително като самостоятелно заети лица“.

### Моля, обърнете внимание, че към индикатора за изпълнение „Безработни и неактивни младежи“, в бележка под черта е дадено следното пояснение, а именно: „Под този индикатор следва да бъдат отчетени **всички безработни и неактивни младежи от допустимата целева група по проекта**, които са включени в проектното предложение“.

## **Въпрос 4/21.01.2020**

## Здравейте, относно процедурата:

## 1. Има ли изискване и ако има колко време младежите трябва да останат на работа преди приключване и след приключване на проекта?

## 2. Допустимо ли е  младежите да бъдат наети в сферата на селското стопанство?

## Благодаря предварително!

## Дамян Петров

### **Отговор на въпрос 4**

### 1. **В т. 13.2 „Допустими дейности“ в Условията за кандидатстване по процедурата е посочено следното:**

### За компонент 1:

### Дейност „Осигуряване на възможност за заетост – наемане на лица от целевата група.

### Дейността е задължителна за Компонент 1!

### Кандидатът/партньорът следва да осигури заетост за период **от минимум 6 месеца до 12 месеца** на лица от допустимата целева група по процедурата.

### За компонент 2:

### Към дейност 1 е посочено:

### „Подкрепа за осигуряване на заетост за период до 12 месеца.

### Кандидатът следва да осигури заетост **за период до 12 месеца** на лица от допустимата целева група по процедурата.“

### **В т. 27.2 „Устойчивост на резултатите“ от Условията за кандидатстване е посочено:**

### „По Компонент 1 – По настоящата процедура бенефициентът се задължава да запази заетостта на минимум 50 процента от новоназначените представители на целевата група за период не по-малко от 6 месеца след приключване на проектните дейности. (периодът се изчислява в човекомесеци).

### По Компонент 2 - По настоящата процедура бенефициентът се задължава да запази заетостта на минимум 50 процента от новоназначените представители на целевата група за период не по-малко от 6 месеца след приключване на проектните дейности. (периодът се изчислява в човекомесеци).“

### Обърнете внимание, че изискванията за устойчивост са заложени в административния договор за предоставяне на безвъзмездна финансова помощ по процедурата, както и че при неизпълнението им са предвидени санкции.

### Моля, запознайте се в детайли с изискванията, посочени в Условията за кандидатстване и по двата компонента на процедурата.

### 2. Не, не е допустимо младежите да бъдат наети в сферата на селското стопанство. В т. 16 от Условията за кандидатстване „Приложим режим на минимални/държавни помощи“, е посочено следното: „Кандидати и/или партньори са недопустими да получат минимална помощ , ако попадат в забранителните режими на помощ в съответствие с Регламент (ЕС) № 1407/2013, а именно:

### а) помощите, предоставяни на предприятия, които извършват дейност в сектора на рибарството и аквакултурите, обхванати от Регламент (ЕС) № 1379/2013 на Европейския парламент и на Съвета от 11 декември 2013г. относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 на Съвета и за отмяна на Регламент (ЕО) № 104/2000 на Съвета (ОВ L 354 от 28.12.2013 г.);

### **б) помощите, предоставяни на предприятия, които извършват дейност в областта на първичното производство на селскостопански продукти** („селскостопански продукти“ са продукти, изброени в приложение I към Договора (ДФЕС), с изключение на продуктите на рибарството и аквакултурите, включени в приложното поле на Регламент (ЕС) № 1379/2013).“

## **Въпрос 5/22.01.2020**

## Здравейте,

## Изпращам въпрос на този имейл, тъй като няма приложен имейл адрес към обявата за конкретната процедура.

## Моля да го препратите на експертите, които работят по откритата за кандидатстване процедура.

## Въпросът ми е следния: В Условията за кандидатстване по процедура BG05M9OP001-2.086 „Професионална интеграция на младежи от резидентни услуги и услуги в общността“ са поставени следните изисквания "В случай че в проектното предложение по К1 е предвидена дейност по обучение (независимо дали същото е по професионална квалификация или ключова компетентност), то наемането на минимум 80% от обучените лица е задължително от кандидата/партньора", като "Кандидатът/партньорът следва да осигури заетост за период от минимум 6 месеца до 12 месеца на лица от допустимата целева група по процедурата". Въпросът ни е как кандидатът/работодателят може да гарантира, че обучено и назначено към него на трудов договор лице от целевата група няма да напусне преди да е изтекъл минимумът от 6 месеца заетост и - ако това стане - какво може да предприеме работодателят?

## Милена Драгова

### **Отговор на въпрос 5**

### Електронната поща на която могат да се задават въпроси по процедурата се посочва в Условията за кандидатстване, а не в обявата на процедурата. В т. 27.4 „Допълнителни въпроси и разяснения във връзка с Условията за кандидатстване“ е посочена електронна поща за въпроси:

### pintegration@mlsp.government.bg

### Изискването е заложено, за да се гарантира, че младежите, които преминат успешно обучението ще бъдат наети по процедурата, каквато е и целта й, а не само обучавани. Предвид уязвимостта на целевата група и в съответствие с други мерки за младежи е поставено условието за наемането на поне 80% от обучените, а не на 100%. Ако все пак възникне непредвидима ситуация на преждевременно напускане на младеж, допустима опция за работодателя би била да наеме друг младеж, от допустимата целева група, който отговаря на изискванията за конкретното място, за което ще бъде нает. В допълнение, обърнете внимание, че дейността за обучения няма задължителен характер, а същата е предоставена като възможност в Условията за кандидатстване.

## **Въпрос 6/24.01.2020**

## Уважаема комисия,

## моля да отговорите на следните въпроси:

## - стипендии за лица включени в мотивационно обучение допустими ли са?

## - средствата за наставник на група от 3 лица, от които 1 е с увреждания, а останалите 2 не са, за какъв период може да бъдат осигурени - за 3 месеца или 6?

## С уважение,

## Ст. Станимиров

### **Отговор на въпрос 6**

### Разходите за стипендии са допустими при обучение за професионална квалификация или обучение по ключова компетентност. Не са допустими разходи за стипендии при мотивационно обучение.

### Наставничеството може да бъде за период от 6 месеца, ако лицата, които се подкрепят, са младежи с увреждания. В примера, който посочвате, тъй като има младеж с увеждане, наставничеството може да бъде за период от 6 месеца.

## **Въпрос 7/24.01.2020**

## Здравейте,

## бих искала да попитам дали лицата на възраст до 29 год. напуснали местата за лишаване от свобода могат да бъдат бенефициенти по Компонент 1 на операцията?

## Благодаря много!

## Поздрав,

## Mag. Julia YORDANOVA

## Manager Fundraising and Communication

## CONCORDIA Bulgaria

### **Отговор на въпрос 7**

### Да, младежи до 29 г., които са напуснали места за лишаване от свобода могат да бъдат счетени за младежи в риск и респективно да бъдат допустима целева група по процедурата.

## **Въпрос 8/30.01.2020**

## Добър ден! Имам следният въпрос относно описание в условията за кандидатстване:

## Професионално обучение, пряко свързано със съответното работно място,

## което се осъществява в съответствие с изискванията на Закона за

## професионалното образование и обучение (ЗПОО)

## Допустимо е обучението единствено по професии и специалности, включени в Списъка

## на професиите за професионално образование и обучение, утвърден от Националната

## агенция за професионално обучение и образование (НАПОО) -

## http://www.navet.government.bg/bg/aktualen-spisak-na-profesiite-za-poo/;

## Когато в проектното предложение се предвиждат обучение/я по професионална

## квалификация, в описанието на дейността във Формуляра за кандидатстване трябва да

## бъде предоставена следната информация за всяко предвидено обучение:

## 1. Наименование и код на професията, и код на специалността

## 2. Брой на обучаваните лица

## Обучението по професионална квалификация се възлага на изпълнител.

## !!!Обучението по професионална квалификация се възлага на изпълнител. - Именно Тук имаме важен за уточнение въпрос! Ако ЮЛНЦ кандидатства като водеща организация и има регистриран към себе си Център за професионално образование по Закона за

## професионалното образование и обучение (ЗПОО) към НАПОО, то може ли самата водеща организация, през своето ЦПО да извърши обученията по професионална квалификация, а не да ги възлага на друго ЦПО, като изпълнител?

### **Отговор на въпрос 8**

### В т. 13.2 „Допустими дейности“ от Условията за кандидатстване изрично е посочено, че обучението по професионална квалификация се възлага на изпълнител. Не е предвидена възможност кандидатът/партньорът да могат да извършват обучение по професионална квалификация самостоятелно.